فیفا اوکراینایا حربی مداخیله ائد‌ن روسیادا اولوسلارآراسی فوتبال یاریشمالارینین گئچیریلمه‌یه‌جگینی، اویونلاردا روسیا بایراغی و مارشینین اولمایاجاغینی آچیقلادی.
فیفانین اینترنت سایتیندا یاییملانان آچیقلامادا، شدتین هئچ بیر زامان حل یولو اولمادیغی ایفاده ائدیله‌رک، "باریشین عاحل اولاراق قورولماسینا و مثبت دیالوگون باشلانماسینا چاغیریریق" ایفاده‌سی ایشله‌دیلدی.
فیفا شوراسی توپلانتیسیندا، اولوسلارآراسی المپیک کمیته‌سینین توصیه‌لرینه اویغون اولاراق روسیا فوتبال فدراسیونو ایله باغلی عاجل تدبیرلرین گؤرولمه‌سی قراری وئریلدی.
سونراکی بیلدیریشه قدر قوه‌ده اولاجاق تحریملره گؤره، روسیا تورپاقلاریندا هئچ بیر اولوسلارآراسی یاریشلار تشکیل ائدیلمه‌یه‌جک.
روسیانین ائو صاحبلیگی ائدجیی اویونلار دا طرفدارسیز و طرفسیز میداندا اویناناجاق.
روسیا فوتبال فدراسیونونا باغلی میللی تیملر، "روسیا" آدییلا دئییل، "روسیا فوتبال بیرلیگی" آدی آلتیندا یاریشاجاقلار.
فیفا، آیریجا اوکراینادا وضعیت یاخشیلاشمازسا، یاریشمالاردان قووولما دا داخیل اولماقلا علاوه تحریملر معین ائتمک اوچون دیگر ایدمان تشکیلاتلاری ایله دیالوگو داوام ائتدیره‌جک.
